**Ministru kabineta noteikumu projekta** **„Grozījumi Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi **Ministru kabineta** 2009.gada 28.jūlija noteikumos Nr.836 „Pedagogu darba samaksas noteikumi”” (turpmāk – projekts) izstrādāts, pamatojoties uz Ministru kabineta 2013.gada 3.decembra sēdes protokollēmuma (prot. Nr.64 48.§) „Informatīvais ziņojums „Par pasākumiem, kas tiks veikti, lai Izglītības un zinātnes ministrija būtiski uzlabotu finanšu līdzekļu plānošanu, finanšu sistēmas sakārtošanu un budžeta līdzekļu izlietošanas kontroli, aprēķinot un sadalot līdzekļus pedagogu darba samaksai turpmāk un par izveidojušos situāciju ar trūkstošo finansējumu 2013./2014. mācību gadā pedagogu darba samaksas nodrošināšanai privātajām izglītības iestādēm”” 5.4.apakšpunktā doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības un zinātnes ministrijā saņemtajā Valsts kontroles revīzijas ziņojumā tika norādīts uz atsevišķām neprecizitātēm **Ministru kabineta** 2009.gada 28.jūlija noteikumos Nr.836 „Pedagogu darba samaksas noteikumi”” (turpmāk – MK noteikumi Nr.836), kuru esošā redakcija pieļauj atšķirīgu to izpratni, kā rezultātā rodas nepamatots finanšu resursu izlietojums. Tādēļ projekta 8.punkts tiek precizēts atbilstoši Valsts kontroles rosinājumam konkretizēt formulējumu par vakantajiem pedagogu amatiem un vakanto stundu skaitu mācību priekšmetos. MK noteikumi Nr.836 paredz, ka pedagoga darba stāžā ir ieskaitāms pašvaldības izglītības pārvaldes vadītāja, kas vada un koordinē izglītības procesus, amatā nostrādātais laiks.Ņemot vērā Administratīvi teritoriālās reformas rezultātu, ir izveidojušies novadi, kuru izglītības procesus vada un koordinē:1. pašvaldības izglītības pārvaldes vadītājs;
2. pašvaldības izglītības pārvaldes vadītājs un izglītības speciālists;
3. izglītības speciālists.

MK noteikumi Nr.836 neparedz, ka izglītības speciālista amatā nostrādātais laiks tiek iekļauts pedagoga darba stāžā, tādēļ projektā ir paredzēts, ka laiks, kas nostrādāts izglītības speciālista amatā arī ir ieskaitāms pedagoga darba stāžā. Vēršam uzmanību, ka projektā ir paredzēts ieskaitīt pedagoga darba stāžā ne tikai tos amatus, kas noteikti Ministru kabineta 2011.gada 10.maija noteikumos Nr.354 „Noteikumi par pedagogu profesiju un amatu sarakstu”. Paskaidrojam, ka izglītības speciālists veic tādus pašus pienākumus kā izglītības pārvaldes vadītājs, kura amats ir nosaukts *normatīvajā aktā.*Pedagoģiskā stāža uzskaite minētajiem speciālistiem teorētiski var būt svarīga, ja viņi atgrieztos pedagoga darbā skolā, kur darba samaksa ir atkarīga no darba stāža. Šāda pedagoga atgriešanās skolā neradīs papildu izdevumus, jo viņš ieņems amatu, kuram jau ir paredzēts finansējums. Tiesiskais regulējums papildināts, lai ievērotu tiesiskās paļāvības principu.2012.gada 4.jūlijā noslēgtais Sadarbības memorands (turpmāk – memorands) starp Izglītības un zinātnes ministriju, arodbiedrību **„Latvijas izglītības vadītāju asociācija” un** Latvijas Izglītības un zinātnes darbinieku arodbiedrību, kura 4.punktā teikts, ka pedagogiem, kas līdz šim nav ieguvuši pedagoga profesionālās darbības kvalitātes novērtēšanas pakāpi (turpmāk – pakāpe), nodrošināt iespēju to turpināt kvalitātes vērtēšanas procesu. Savukārt 5.punkts nosaka, ka sākot no 2014.gada 1.septembra tiek uzsākta pedagogu darba samaksas diferenciācija atbilstīgi pedagogu profesionālās darbības kvalitātes novērtēšanas rezultātiem.Tādēļ veikts grozījums, kas regulējumā ietver visus pedagogus, kuri ieguvuši pakāpes, jo līdz šim piemaksu saņēma tikai Eiropas Sociālā fonda projektā „Pedagogu konkurētspējas veicināšana izglītības sistēmas optimizācijas apstākļos” (turpmāk – projekts) pakāpes ieguvušie pedagogi.Projektā paredzēts, ka pedagogi, kas ieguvuši 3., 4. un 5. pakāpi, saņems fiksētas piemaksas attiecīgi 31,87 *euro*, 79,68 *euro* un 99,60 *euro,* kas aprēķinātas par pamatu ņemot MK noteikumu Nr.836 28.1 punktā noteiktās procentu likmes, (attiecīgi 3.kvalitātes pakāpei - 8%, 4.kvalitātes pakāpei – 20% un 5.kvalitātes pakāpei - 25%) un MK noteikumu Nr.836 noteiktās zemākās mēneša darba algas likmes – 398,4 *euro*.Piemēram, ja pedagogam ir piešķirta 3.pakāpe, tad:398,4\*8%=31.87Ja pedagogam piešķirta 4.pakāpe, tad:398,4\*20%=79,68Ja pedagogam piešķirta 5.pakāpe, tad:398,4\*25%=99,60 Projektā noteikts, ka šo piemaksu pedagogs saņem proporcionāli tarificētajai slodzei, reizinot ar iegūtās pakāpes fiksēto summu, piemēram: ja pedagogs, kuram piešķirta 3.pakāpe strādā 1,3 likmes, tad šim pedagogam piemaksa pie darba algas būs 41,43 *euro*  (1,3\*31,87=41,43 *euro).* Projektā nav paredzēts piemaksas pieaugums, palielinoties samaksai par mēneša darba algas likmi, jo tādā gadījumā būtu nepieciešams papildu finansējums.Izglītības un zinātnes ministrijas iekšējā audita speciālisti ir norādījuši, ka būtu sakārtojama izglītības iestāžu vadītāju un viņu vietnieku darba slodze, nosakot mazāku papildu darba slodzi. Attiecībā uz izglītības iestāžu administratīvo amatu veicējiem, noteikts ierobežojums strādāt papildu pedagoģisko darbu sava darba laikā no 12 stundām uz 8 stundām nedēļā (1,3 mēneša darba algas likmju vietā – 1,2 mēneša darba algas likmes). Samazinoties izglītojamo skaitam un reizē pedagogu darba slodzei, tādējādi iespējams nodrošināt lielāku slodzi pedagogiem, bet izglītības iestāžu vadītājiem kvalitatīvāk veikt savus pienākumus.Valsts kontrole un Valsts darba inspekcija vairākkārt ir norādījusi, ka vispārējās un profesionālās izglītības iestādēs nav vienotu pedagogu darba laika uzskaites principu, kas ļautu pārraudzīt pedagogu darba laika uzskaiti. Tādējādi veikts grozījums, lai nodrošinātu vienotu pedagogu darba laika uzskaiti, norādot kādas atzīmes veicamas pedagoga darba uzskaites veidlapā. Tāpat saņemts aizrādījums, ka nav noteikta pedagogu darba laika izmantošana izglītojamo brīvdienās, kas ik gadu tiek noteiktas ar Ministru kabineta noteikumiem (šogad 2014.gada 18.februāra noteikumi Nr.97 „Noteikumi par 2014./2015.mācību gada un mācību semestru sākuma un beigu laiku.”). Tādēļ projekts papildināts ar tiesisko regulējumu, kas nosaka pedagoga darba pienākumus izglītojamo brīvdienās. Atbilstoši memorandā paredzētajam, tiek paaugstināta pedagoga zemākā noteiktā darba samaksa par likmi, jo turpmākajās sarunās tika panākta vienošanās to palielināt no šobrīd esošajiem 398,4 *euro* par likmi uz 420, - *euro* par likmi.Ievērojot minēto, projektā precizēta MK noteikumu Nr.836 4.tabula, atbilstoši jaunajai norādītajai pedagoga darba algas likmei. Aprēķini veikti atbilstoši MK noteikumu Nr.836 4.tabulā norādītajam pedagoģiskā darba stāžam. Izglītības un zinātnes ministrija ir saņēmusi Veselības ministrijas priekšlikumu par tiesiskā regulējuma, kas nosaka pedagoga mēneša darba samaksu, papildināšanu, lai padarītu to labāk piemērojamu augstskolās un koledžās, tādēļ papildināta noteikumu Nr.836 2.punkta redakcija, kur noteikta augstskolas senāta un koledžas padomes loma pedagoga darba samaksas noteikšanā. |
| 3. | Projekta izstrādē iesaistītās institūcijas | Izglītības un zinātnes ministrija, Ieslodzījuma vietu pārvalde, Kultūras ministrija, Veselības ministrija.Projekts apspriests ar pašvaldību izglītības pārvalžu vadītājiem un izglītības speciālistiem, saņemot priekšlikumus tiesiskā regulējuma papildināšanai.Vairāki jautājumi apspriesti Izglītības un zinātnes ministrijas darba grupās. |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz aptuveni 26800 pedagogiem un 1200 izglītības iestādēm, kā arī 110 novadu pašvaldībām un 9 republikas pilsētu pašvaldībām.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** | Turpmākie trīs gadi (*euro*) |
| **2015.** | **2016.** | **2017.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2014.) gadu | izmaiņas, salīdzinot ar kārtējo (2014.) gadu | izmaiņas, salīdzinot ar kārtējo (2014.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 11 286 212 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 11 286 212 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 11 286 212 | 1 011 813 | 2 944 431 | 2 804 198 | 2 804 198 |
| 2.1. valsts pamatbudžets | 11 286 212 | 1 011 813 | 2 944 431 | 2 804 198 | 2 804 198 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | - 1 011 813 | - 2 944 431 | - 2 804 198 | - 2 804 198 |
| 3.1. valsts pamatbudžets | 0 | - 1 011 813 | - 2 944 431 | - 2 804 198 | - 2 804 198 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | - 1 011 813 | - 2 944 431 | - 2 804 198 | - 2 804 198 |
| 5.1. valsts pamatbudžets | - 1 011 813 | - 2 944 431 | - 2 804 198 | - 2 804 198 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |

|  |
| --- |
| **Finansējums pedagogu kvalitātes pakāpēm** |
|   | **Apstiprinātā finansējuma apmērs 2014.gadam** |
|
| 62.resors "Mērķdotācija pašvaldībām" - pedagogu darba samaksai un valsts sociālās apdrošināšanas obligātajām iemaksām | 10 073 136 |
| t.sk. pa programmām |  |
| 01.00.00. Mērķdotācijas izglītības pasākumiem | 764 304 |
| 05.00.00. Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām | 8 652 768 |
| 10.00.00. Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām | 656 064 |
| 15.resors "Izglītības un zinātnes ministrija" | 742 723 |
| t.sk. pa programmām |  |
| 01.03.00. Sociālās korekcijas izglītības iestāde | 1 916 |
| 01.05.00 Dotācija privātajām mācību iestādēm | 127 371 |
| 02.01.00 Profesionālās izglītības programmu īstenošana | 442 657 |
| 09.10.00 Murjāņu sporta ģimnāzija | 4 619 |
| 09.19.00. Finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām | 166 160 |
| 22.resors Kultūras ministrija | 456 643 |
| t.sk. pa programmām |  |
| 20.00.00. Kultūrizglītība | 456 643 |
| 18.resors Labklājības ministrija | 3 528 |
| t.sk. pa programmām |  |
| 05.37.00. Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana | 3 528 |
| 19.resors Tieslietu ministrija | 10 182 |
| t.sk. pa programmām |  |
| 04.01.00. Ieslodzījuma vietas | 10 182 |
| **Kopā** | **11 286 212** |

Papildu nepieciešamā finansējuma apmērs aprēķināts visiem pedagogiem valstī, kuri kvalitātes pakāpes ieguvuši pēc ESF projekta noslēgšanās (2012./2013.m.g. un 2013./2014. m.g.).Detalizētu aprēķinu un sadali tiem valsts budžeta resoriem, kas no valsts budžeta nodrošina pedagogu darba samaksu – Mērķdotācijas pašvaldībām, Izglītības un zinātnes ministrija, Kultūras ministrija, Tieslietu ministrija, Labklājības ministrija, būs iespējams veikt tikai pēc šī gada 27.maija, kad būs zināma precīza informācija par minēto pedagogu darba likmju skaitu.Šīs anotācijas pielikumā pievienotais aprēķins veikts pamatojoties uz noteikumu projektā paredzēto precizēto 28.1 punkta redakciju, kas paredz, ka pedagogiem, kuri ieguvuši 3., 4. un 5.kvalitātes pakāpi, nosaka piemaksu attiecīgi 31,87 *euro*, 79,68 *euro* un 99,60 *euro* apmērā par vienu pedagoga darba likmi no šajos noteikumos noteiktās pedagoga zemākās mēneša darba algas likmes.Pedagogu skaits, kas kvalitātes pakāpi ieguvuši pēc projekta noslēgšanās - 2012/2013. mācību gadā:3.kvalitātes pakāpe - 1847 pedagogi;4.kvalitātes pakāpe – 91 pedagogs;5.kvalitātes pakāpe – 4 pedagogi.Pedagogu skaits, kas kvalitātes pakāpi iegūs pēc projekta noslēgšanās - 2013/2014. mācību gadā (provizoriskie dati):3.kvalitātes pakāpe - 1777 pedagogi;4.kvalitātes pakāpe – 1081 pedagogs;5.kvalitātes pakāpe – 151 pedagogs. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Papildu nepieciešamā finansējuma apmērs 2014.gadam 1 milj. euro apmērā, 2015.gadam 2,9 milj.euro apmērā, 2016.gadam 2,8 milj. euro apmērā, 2017.gadam 2,8 milj. euro apmērā aprēķināts ņemot vērā Ministru kabineta 2014.gada 3.decembra sēdes protokola Nr.64 48.§ 5.4.apakšpunktā noteikto: “grozījumus Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi”, Ministru kabineta 2011.gada 27.decembra noteikumos Nr.1035 „Kārtība, kādā valsts finansē profesionālās ievirzes mākslu, mūzikas un dejas izglītības programmas” un Ministru kabineta 2011.gada 27.decembra noteikumos Nr.1036 „Kārtība, kādā valsts finansē profesionālās ievirzes sporta izglītības programmas”, nosakot fiksētu piemaksas apmēru pedagogu profesionālās darbības kvalitātes piemaksām, nepiesaistot zemākai pedagoga darba algas likmei”.Lai noteiktu piemaksu apmēru pedagogiem, kuri ieguvuši 3., 4. un 5.kvalitātes pakāpi, atbilstoši viņu darba slodzei izglītības programmas īstenošanā attiecīgi 8, 20 un 25 procentu apmērā no noteiktās pedagoga zemākās mēneša darba algas likmes, kā tas bija iepriekš plānots, ir nepieciešams lielāks papildu finansējums (2014.gadam 1,3 milj. euro, 2015.gadam 3,9 milj. euro, 2016.gadam 3,8 milj. euro, 2017.gadam 3,8 milj. euro).Tādējādi, ministrija, izvērtējot savas iespējas, paredz piemaksas noteikt attiecīgi 31,87 euro, 79,68 euro un 99,60 euro apmērā par vienu pedagoga darba likmi. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus ar projektu ir izsludināts Valsts sekretāru sanāksmē 2014.gada 13.martā (prot.Nr.10, 11.§) Ministru kabineta noteikumu „Grozījumi Ministru kabineta 2009.gada 22.decembra noteikumos Nr.1616 „Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai” projekts, jo tie ietekmē finansējuma apjomu, kas paredzēts pedagoga darba samaksai. |
| 2. | Atbildīgā institūcija | Izglītības un zinātnes ministrija  |
| 3. | Cita informācija | Nav |

Anotācijas V un VI sadaļa – projekts šīs jomas neskar.

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Kultūras ministrija, Tieslietu ministrija, Labklājības ministrija, novadu un republikas pilsētu pašvaldības, kā arī privātās izglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar  |
| 3. | Cita informācija | Nav |

Izglītības un zinātnes ministre I.Druviete

Vīzē: Valsts sekretāre S.Liepiņa

23.04.2014 18:12

2048

A.Āboliņa, 67047930, anita.abolina@izm.gov.lv,